###

### DIREKTNO OTVARANJE RADNIH MJESTA – JAVNI RAD

###

**Podgorica, mart 2024. godine**

|  |
| --- |
| **I OSNOVNI ELEMENTI PROGRAMA** |
| **1.1 Normativni i programsko planski osnov/okvir** | * *Zakon o posredovanju pri zapošljavanju* *i pravima za vrijeme nezaposlenosti* (“Službeni list CG”, br. 24/19), kojim je u članu 38 utvrđeno da se mjere aktivne politike zapošljavanja, među kojima i direktno otvaranje radnih mjesta, sprovode kroz programe koje donosi Upravni odbor Zavoda za zapošljavanje.

Odredbom člana 42 stav 1 Zakona, propisano je da direktno otvaranje radnih mjesta podrazumijeva stvaranje privremenih netržišnih poslova od javnog interesa, kroz javni rad, radi pružanja mogućnosti posebno osjetljivim grupama nezaposlenih lica da očuvaju i unaprijede radne sposobnosti i povećaju zapošljivost*.* Program “Direktno otvaranje radnih mjesta – javni radovi” za 2024. godinu pripremljen je saglasno članu 44 stav 2 Zakona, kojim je propisano da se programom aktivne politike zapošljavanja utvrđuju uslovi, kriterijumi i obim sredstava za njihovo sprovođenje, kao i ciljna grupa kojoj je program namijenjen. Program će se sprovoditi i kontinurano pratiti u cilju efikasnog upravljanja programom i sagledavanja mjerljivih pokazatelja napretka i indikatora rezultata, saglasno odredbama člana 44 i 45 Zakona o posredovanju pri zapošljavanju i pravima za vrijeme nezaposlenosti.* *Zakonom o budžetu za 2024. godinu* (“Službeni list Crne Gore”, br.124/23), opredjeljena su sredstva za finansiranje programa direktno otvaranje radnih mjesta - javni rad u iznosu od 1.000.000,00 €.
* Shodno mišljenju Agencije za zaštitu konkurencije, broj: 05-3453 od 10.02.2020. godine, Program „Direktno otvaranje radnih mjesta“ ne predstavlja državnu pomoć u smislu *Zakona o kontroli državne pomoći* („Službeni list Crne Gore“, br.12/18).
* Programsko planska dokumenta na osnovu kojih Zavod za zapošljavanje sprovodi mjere aktivne politike zapošljavanja su *Akcioni plan zapošljavanja* i *Program rada* *Zavoda za 2024. godinu.*
 |
| **1.2 Opravdanost****programa** | * Program je utemeljen u potrebi za aktivacijom teže zapošljivih nezaposlenih lica i potrebama direktnih ili indirektnih korisnika programa javnih radova.
* Strukturne karakteristike teže zapošljivih lica:

- 73,13% ukupnog broja nezaposlenih lica su dugoročno nezaposlena lica;- 37,46% ukupnog broja nezaposlenih lica su lica bez kvalifikacija, koja u dugoročnoj nezaposlenosti učestvuju sa 47,85%, od kojih 51,58% su nekvalifikovane dugoročno nezaposlene žene; - 35,13% ukupnog broja nezaposlenih lica su lica sa 50 i više godina života, među kojima je 40,23% nekvalifikovanih lica. Pored navedenih kategorija nezaposlenih lica, posebno osjetljive grupe u evidenciji Zavoda su i pripadnici RE populacije (u ukupnoj registrovanoj nezaposlenosti učestvuju sa 2,94%), korisnici materijalnog obezbjeđenja (15,23%) i lica sa invaliditetom (23,84%), koji su istovremeno često i dugoročno nezaposleni i manje obrazovani. Iako se broj nezaposlenih žena u evidenciji Zavoda u poslednjim godinama smanjuje njihov udio u ukupnoj nezaposlenosti je 58,24% sa tendencijom rasta (krajem 2022. godine 57,6%, dok je krajem juna 2023. godine 57,7%).Među ženama je 73,38% dugoročno nezaposlenih (krajem 2022. godine 70%, a u junu 2023. godine čak 77,5%).  |
| **1.3 Cilj programa** | * Očuvanje i unaprijeđenje radnih sposobnosti i povećanje zapošljivosti posebno osjetljivih grupa nezaposlenih lica, zapošljavanjem na privremenim netržišnim poslovima od javnog interesa.
 |
| **1.4 Definisanje programa** *(sadržaj)* | * Angažovanjem na netržišnim društveno korisnim poslovima socijalnih, humanitarnih, edukativnih, ekoloških, komunalnih i drugih sadržaja učesnici doprinose zadovoljavanju potreba korisnika programa, odnosno razvoju lokalne zajednice i društva u cjelini.
* Obavljanjem radnih zadataka u realnom radnom okruženju učesnici stiču znanja, održavaju i unaprijeđuju radne vještine, čime se povećava njihova zapošljivost na otvorenom tržištu rada i ublažava rizik od socijalne isključenosti.
 |
| **1.5** **Ciljna grupa programa**  | * *Direktna ciljna grupa – učesnici programa*

Nezaposlena lica iz evidencije Zavoda, koja su zbog različitih razloga i okolnosti na tržištu rada u riziku od socijalne isključenosti što ih čini posebno osjetljivim grupama nezaposlenih lica, i to:* nezaposlena lica bez ili sa završenom osnovnom školom i/ili
* nezaposlena lica koja u poslednjih 12 mjeseci nijesu bila u radnom odnosu i/ili
* nezaposlene žene i/ili
* pripadnici RE populacije i/ili
* korisnici materijalnog obezbjeđenja i/ili
* nezaposlena lica sa invaliditetom.

Učesnik javnog rada može biti nezaposleno lice koje pripada samo jednoj od navedenih grupa nezaposlenih lica, kao i lice koje je istovremeno pripadnik dvije ili više (najviše šest) grupa nezaposlenih lica.* *Indirektna ciljna grupa – korisnici programa su:*
* stara lica, lica u stanju socijalne potrebe, lica sa invaliditetom, djeca, mladi i druga lica kojima je potrebna društvena briga;
* lokalna samouprava – doprinos realizaciji lokalnih društveno korisnih programa zapošljavanja;
* društvo u cjelini – doprinos realizaciji društveno korisnih programa.
 |
| **1.6 Planiran broj učesnika programa** | * 330 nezaposlenih lica iz evidencije Zavoda za zapošljavanje Crne Gore.
 |
| **1.7 Trajanje programa** | * U zavisnosti od sadržaja programa, i to do:
* četiri (4) mjeseca za programe humanitarnih, edukativnih, ekoloških, komunalnih, infrastrukturnih sadržaja, očuvanja kulturnih i istorijskih spomenika i drugih sadržaja u oblastima od javnog interesa;
* šest (6) mjeseci za programe javnih radova socijalnih sadržaja.
 |
| **1.8 Obim sredstava za finansiranje programa**  | * Za finansiranje programa opredijeljena su sredstva u iznosu do 1 mil. €, od kojih:
* 70% za finansiranje programa javnih radova socijalnih sadržaja i
* 30% za finansiranje programa javnih radova humanitarnih, edukativnih, ekoloških, komunalnih, infrastrukturnih sadržaja, očuvanja kulturnih i istorijskih spomenika i drugih sadržaja u oblastima od javnog interesa.
* Zavod zadržava pravo da u postupku izbora izvođača, u slučaju nedovoljnog broja administrativno usaglašenih i opravdanih zahtjeva za realizaciju socijalnih programa, preusmjeri raspoloživa sredstava za realizaciju programa drugih sadržaja od javnog interesa i obrnuto.
* Finansijska podrška Zavoda u realizaciji programa, na nivou izvođača, zavisi od broja učesnika i dužine trajanja programa i na mjesečnom nivou iznosi do 568,07 € po učesniku programa.
 |
| **1.9 Očekivani rezultati** | * Zaposleno najmanje 200 lica iz evidencije Zavoda na privremenim netržišnim poslovima socijalnih sadržaja, u trajanju do šest mjeseci.
* Zaposleno najmanje 130 lica iz evidencije Zavoda na netržišnim poslovima, humanitarnih, edukativnih, ekoloških, komunalnih, infrastrukturnih sadržaja, očuvanja kulturnih i istorijskih spomenika i drugim poslovima u oblastima od javnog interesa, u trajanju do četiri mjeseca.

Izvor verifikacije: zaključen individualni plan zapošljavanja, ugovor o radu, prijava na obavezno socijalno osiguranje i evidencija Zavoda za zapošljavanje Crne Gore. |

|  |
| --- |
| **II USLOVI I KRITERIJUMI SPROVOĐENJA PROGRAMA** |
| **2.1 Korisnici sredstava za realizaciju programa – izvođači programa**  | * Da bi se smatrao prihvatljivim za realizaciju programa javnog rada, podnosilac zahtjeva treba da:
* je pravno ili fizičko lice koje u okviru svojih konstitutivnih akata ima jasno definisanu djelatnost koja ga preporučuje za realizaciju programa humanitarnih, edukativnih, socijalnih, ekoloških, komunalnih, infrastrukturnih sadržaja, očuvanja kulturnih i istorijskih spomenika i drugih sadržaja u oblastima od javnog interesa.

*Izvor verifikacije: rješenje o upisu u registar nadležnog organa i/ili konstitutivni akt-statut** je upoznat da je javni rad društveno koristan rad koji ne uključuje njegove redovne poslove i ne može da ima za svrhu stvaranje profita.

*Izvor verifikacije: izjava podnosioca zahtjeva.** nije u stečajnom postupku, postupku likvidacije, nije prestao obavljati djelatnost i da mu žiro račun nije blokiran.

*Izvor verifikacije: izjava podnosioca zahtjeva.** ima izmirene obaveze po osnovu poreza i doprinosa na lična primanja, zaključno sa 31.12.2023. godine ili da redovno izmiruje reprogramirane poreske obaveze shodno Zakonu o reprogramu poreskih potraživanja (“Sl. list CG”, br. 145/21), do dana podnošenja zahtjeva.

*Izvor verifikacije: uvjerenje Uprave prihoda i carina da je podnosilac zahtjeva izmirio obaveze po osnovu poreza i doprinosa na lična primanja, zaključno sa 31.12.2023. godine,**ili uvjerenje da redovno izmiruje reprogramirane poreske obaveze po osnovu poreza i doprinosa na lična primanja, do dana podnošenja zahtjeva.** obezbijedi programskog partnera/e ukoliko sa programom javnog rada planira realizaciju aktivnosti koje izlaze iz okvira njegove djelatnosti i upozna ga/ih sa programom i njegovom ulogom, obavezama i odgovornostima u realizaciji programa.

*Izvor verifikacije: izjava podnosioca zahtjeva, rješenje o upisu u registar nadležnog organa i/ili konstitutivna akta programskog/ih partnera i izjava programskog/ih partnera.** programom javnog rada obuhvati aktivnosti usmjerene na pružanje podrške licima sa invaliditetom i/ili starim licima u stanju socijalne potrebe i/ili neke druge aktivnosti socijalnih sadržaja i/ili humanitarnih i/ili edukativnih i/ili komunalnih sadržaja i/ili aktivnosti očuvanja kulturnih i istorijskih spomenika i/ili druge aktivnosti od javnog interesa, koje će realizovati u Crnoj Gori, uz finansijsku podršku Zavoda, u zavisnosti od sadržaja javnog rada u najdužem trajanju od četiri, odnosno od šest mjeseci.

 *Izvor verifikacije:**zahtjev za realizaciju javnog rada.** preuzme obavezu da sa nezaposlenim licima, angažovanim na realizaciji programa javnog rada, zaključi ugovore o radu u najkraćem trajanju ekvivalentnom periodu realizacije javnog rada uz finansijsku podršku Zavoda.

 *Izvor verifikacije: izjava podnosioca zahtjeva.* |
| **2.2 Postupak izbora korisnika sredstava za realizaciju programa - izvođača programa** | * Izbor izvođača programa javnog rada izvršiće se na osnovu javnog konkursa raspisanog od strane Zavoda.

Podnosioci zahtjeva će se javnim konkursom upoznati sa uslovima za podnošenje zahtjeva za realizaciju programa, načinom finansiranja programa, načinom i rokovima podnošenja zahtjeva, kriterijumima izbora i načinom informisanja o ishodu zahtjeva. Podnosilac zahtjeva koji planira realizaciju programa u više opština, podnosi posebno zahtjev za svaku od opština realizacije.Zahtjeve za realizaciju programa javnog rada obrađuje i ocjenjuje Komisija za obradu zahtjeva i utvrđivanje liste učesnika javnog konkursa, primjenom kriterijuma izbora utvrđenih ovim programom.Komisija može uz saglasnost podnosioca zahtjeva za realizaciju programa izvršiti korekciju zahtjevanog broja učesnika programa i/ili dužine trajanja programa. Komisija će u postupku obrade zahtjeva ostvariti uvid u sve podnijete zahtjeve i utvrditi da li su zahtjevi administrativno usaglašeni i da li su opravdani/osnovani. Nakon sprovedenog postupka obrade zahtjeva Komisija će ocjeniti administrativno usaglašene i opravdane zahtjeve i sačiniti bodovnu, odnosno rang listu učesnika javnog konkursa. Komisija neće ocjenjivati:* administrativno neusaglašene zahtjeve (neblagovremeni zahtjevi, zahtjevi koji nijesu podnijeti na propisanom obrascu, ručno pisani zahtjevi i nepotpuni zahtjevi) i
* neopravdane/neosnovane zahtjeve (zahtjevi podnijeti od strane poslodavaca koji ne ispunjavaju utvrđene uslove za izvođača programa).
* Ocjena zahtjeva izvršiće se primjenom sljedećih kriterijuma izbora:
* Značaj programa;
* Relevantnost predloga programa i
* Konkurentnost i razvijenost opštine sprovođenja programa.

Maksimalan broj bodova koji se može ostvariti primjenom navedenih kriterijuma izbora je 100, dok je minimalan broj bodova 19,92. *Značaj programa*Ovo je eliminacioni kriterijum i ne iskazuje se bodovima. Primjenom ovog kriterijuma utvrđuje se da li su potrebe koje je podnosilac naveo u zahtjevu za realizaciju programa usklađene sa potrebama nezaposlenih lica pripremljenih za uključivanje u program, dostavljenim od strane područnih jedinica Zavoda, uzimajući u obzir i nezaposlena lica iz drugih opština koja su iskazala spremnost da se uključe u program i van mjesta prebivališta. Ukoliko potrebe podnosilaca navedene u zahtjevu za realizaciju programa nijesu usklađene sa potrebama nezaposlenih lica pripremljenih za uključivanje u program, zahtjev će se smatrati irelevantnim i neće se dalje razmatrati.Izuzetno, kada dva ili više podnosilaca u zahtjevima za realizaciju programa u istoj opštini iskažu potrebu da programima obuhvate veći broj nezaposlenih lica, od broja pripremljenih za uključivanje u programe u toj opštini, Komisija će pristupiti ocjenjivanju njihovih zahtjeva primjenom ostalih kriterijuma izbora. *Relevantnost prijedloga programa*Primjenom ovog kriterijuma izbora zahtjevi se ocjenjuju na osnovu uticaja planiranih programskih aktivnosti podnosilaca kako, na ciljnu grupu, tako i na korisnike programa javnog rada. Procjena uticaja planiranih programskih aktivnosti na ciljnu grupu programa vršiće se na osnovu angažovanja učesnika u sprovođenju aktivnosti i doprinosa očuvanju i unaprijeđenju radnih sposobnosti učesnika. Procjena uticaja planiranih programskih aktivnosti na korisnike programa vršiće se na osnovu doprinosa aktivnosti zadovoljenju potreba korisnika programa.Ovaj kriterijum je podijeljen na dva podkriterijuma: * uticaj planiranih programskih aktivnosti na ciljnu grupu programa i
* uticaj planiranih programskih aktivnosti na korisnike programa.

Primjenom navedenih podkriterijuma izbora zahtjev se može maksimalno ocijeniti sa po 25 bodova, a minimalno sa po 5 bodova. Ocjenjivanje u okviru podkriterijuma vršiće se na osnovu sljedećih odrednica:* 25 bodova (veoma značajan uticaj),
* 20 bodova (veliki uticaj),
* 15 bodova (srednji uticaj),
* 10 bodova (mali uticaj) ili
* 5 bodova (zanemarljiv uticaj).

Maksimalan broj bodova koji se može ostvariti primjenom ovog kriterijuma izbora je 50, a minimalan 10 bodova. *Konkurentnost i razvijenost opštine sprovođenja programa:*Po ovom kriterijumu izbora izvođača, zahtjevi za realizaciju programa javnog rada, ocjenjuju se shodno indeksu razvijenosti opštine sprovođenja programa utvrđenom Pravilnikom o izmjeni pravilnika o utvrđivanju liste stepena razvijenosti jedinica lokalne samouprave (»Sl. list Crne Gore« br. 103/23). Zahtjevi za realizaciju kojima se planira sprovođenje programa u opštini sa najnižim indeksom razvijenosti, primjenom ovog kriterijuma, ostvaruju maksimalan broj bodova, dok zahtjevi kojima se planira sprovođenje programa u opštini sa najvišim indeksom razvijenosti ostvaruju minimalan broj bodova. Zahtjevi za realizaciju programa za pojedinu opštinu sprovođenja, ocjenjuju se tako što se najniži indeks razvijenosti opštine podijeli sa indeksom razvijenosti opštine u kojoj se program sprovodi i dobijeni rezultat pomnoži sa maksimalnim brojem bodova koji se može ostvariti po ovom kriterijumu. Maksimalan broj bodova koji se može ostvariti primjenom ovog kriterijuma izbora je 50, dok je minimalan broj bodova 9,92. * Kada primjenom kriterijuma izbora dva ili više podnosilaca zahtjeva za realizaciju programa ostvare isti broj bodova, prednost pri izboru imaće podnosilac koji u prethodnoj godini nije ostvario saradnju sa Zavodom na planu realizacije programa javnog rada.

Ako se na ovaj način ne može izvršiti izbor, prednost će imati podnosilac zahtjeva koji planira realizaciju programa samo u jednoj opštini. Ukoliko se navedenim redosledom ne može izvršiti izbor, bodovna lista učesnika konkursa utvrdiće se žrijebanjem.Izbor korisnika sredstava - izvođača programa vrši se na osnovu bodovne liste učesnika javnog konkursa za realizaciju programa, a u okviru raspoloživih sredstava za ovu namjenu. Odluku o izboru korisnika sredstava - izvođača programa donosi Upravni odbor Zavoda, na prijedlog direktora Zavoda i protiv ove odluke može se izjaviti žalba Ministarstvu rada i socijalnog staranja.Drugostepenom organu žalba se podnosi preko Zavoda za zapošljavanje Crne Gore i ne odlaže izvršenje odluke o izboru korisnika sredstava – izvođača programa. |
| **2.3** **Uslovi za uključivanje nezaposlenih lica u program** | * Zavod sprovodi aktivnosti pripreme nezaposlenih lica koja su zbog određenih razloga i okolnosti u riziku od socijalne isključenosti što ih čini posebno osjetljivom grupom lica za uključivanje u programe javnog rada, tj. direktnom ciljnom grupom programa.

Dogovor o uključivanju nezaposlenog lica u program upisuje se u individualni plan zapošljavanja.Nezaposleno lice iz evidencije Zavoda koje pripada ciljnoj grupi programa i pripremljeno je za uključivanje u program može biti učesnik programa.Učesnik programa ne može biti nezaposleno lice koje je istovremeno ovlašćeni zastupnik izvođača javnih radova, bez obzira da li pripada ciljnoj grupi programa.* Izbor učesnika programa izvršiće izvođači iz kategorije nezaposlenih lica koja upućuje Zavod, a pripadaju ciljnoj grupi programa i pripremljena su za uključivanje u program u skladu sa odnosnim zahtjevom izvođača i individualnim planovima zapošljavanja.

Postupak izbora učesnika programa vrši se na način opisan operativnim priručnikom koji čini sastavni dio ugovora o realizaciji programa zaključenog između Zavoda i izvođača programa. |

|  |
| --- |
| **III PRAĆENJE REALIZACIJE PROGRAMA**  |
| **3.1** **Praćenje programa**  | * Ova aktivnost podrazumijeva kontinuirano praćenje procesa sprovođenja programa i izvještavanje o realizovanim aktivnostima, stanju i napretku programa.
* Praćenjem programa obezbijeđuju se uslovi za blagovremeno preduzimanje korektivnih radnji ukoliko tokom sprovođenja programa nastupe okolnosti usled kojih ih je neophodno sprovesti, a sve u cilju postizanja planiranih rezultata programa.
 |
| **3.2** **Alati za praćenje programa** | * Ključni dokumenti za sprovođenje i praćenje ovog programa su:

- smjernice za sprovođenje i praćenje realizacije programa; - ugovori o realizaciji programa zaključeni između Zavoda i izvođača programa;- operativni priručnik za sprovođenje programa;- ugovori o radu zaključeni između izvođača i učesnika programa. Sastavni dio navedenih dokumenata je set obrazaca za izvještavanje, procjenu stepena zadovoljstva učesnika, nalaza neposrednog obilaska lokacije realizacije programa i drugih obrazaca koji prate proces sprovođenja programa. |
| **3.3** **Rezultati praćenja programa***.* | * Praćenje programa predstavlja polaznu osnovu za sagledavanje rezultata realizacije programa.

 * Zavod će sagledati:
* sprovođenje programa, uključujući i strukturne karakteristike učesnika programa;
* ishode programa u pogledu uspješnog završetka programa;
* rezultate u pogledu zapošljavanja učesnika;
* troškove sprovođenja programa.
 |